《感怀 其一》
清代·陈至言

白石何齿齿，清泉何浥浥！中有穷巷人，风尘寡颜色。

驱马发大河，碎琴金台侧。风尘肉眼多，慷慨竟何益。

羽以翠得称，玉以韫鲜识。谁曰托微波，终使形骸隔。

姱修求匪亏，吾道在夷白。任运可逍遥，何须计通塞。

作者简介：清浙江萧山人，字山堂，一字青崖。早有诗名，为毛奇龄所赞赏。康熙三十六年进士，官编修。有《菀青集》。